Býarbókasavnið er for alle og har materialer til både børn, unge og voksne, og nu bliver der føjet flere sprog til samlingen. De fleste bøger på biblioteket er på færøsk, dansk og engelsk, men vi har også mindre samlinger på tysk, fransk og spansk. Som en del af et integrationsprojekt fra Tórshavns kommune har børnebiblioteket nu også fået en samling af børne- og ungdomsbøger på polsk, rumænsk, thailandsk og tagalog, som er et sprog fra Filippinerne. I første omgang er der kun tale om ca. 100 bøger, og de fleste er på polsk og rumænsk. Hensigten er jævnligt at købe nye bøger, så der bliver et større udvalg.